钦定古今图书集成/明伦汇编/官常典/第741卷 > 李尧卿
## 钦定古今图书集成/明伦汇编/官常典/第741卷 > 李尧卿

按《广东通志》：“尧卿，字唐冯，番禺人。嘉靖癸卯举于乡，
丙辰授宁德令，百废俱举，惠政大行，民甚德之。倭奴
频年入寇，而宁德当其冲。尧卿先戒严，修城濬隍，练
兵饬器。已而倭寇数千来攻，知有备，遂解去。父老上
其绩，督抚檄奖之。岁辛酉，倭奴复至，绕城而攻，尧卿
仗剑督战逾旬，城中力竭，外援不至，攻转急。尧卿度”
势急不可支，遂解印遣人驰省下为死守计。亡何，城
陷，死之。状闻，赠太仆寺丞，荫子翁龄为太学生。